**Keväinen tervehdys sinulle!**

Kevätkaudella 2017 Karhulan Urheilijat kerää varoja urheilukoulun ja nuorisovalmennuksen kuluihin myymällä sukkia. Kyseessä on kotimaisen Jar-x:n tuotteet. Sukkamyyntiin osallistuminen ei ole pakollista, mutta toki suotavaa. Jokaisen tilauksen loppusummasta tilitetään jälkikäteen myyjälle 7% osuus kannustimena myynnistä. Myyntiaika on 21.2.-7.3.2017. (Jaan ja kerään kuvastot/tilaukset Ruonalan hallilla, ellei toisin sovita.) Sukat saapuvat n. viikossa (myyntiajan jälkeen) minulle. Mahdolliset vaihdot ja reklamaatiot suoraan Jar-x:n tehtaalle. Myyntikuntoisilla tuotteilla ei ole rajattua vaihto-/palautusaikaa.

Toimi siis näin:

* Tutustu sukkakuvaston tuotteisiin, jotta tiedät, mitä myyt.
* Merkitse tilauslomakkeeseen selvällä käsialalla:

1. Ryhmän nimi - Karhulan Urheilijat
2. Yhteyshenkilö - Viivi Autio
3. MYYJÄn kohdalle oma nimesi
4. MYYJÄn tai HUOLTAJAN puhelinnumero, johon ilmoitan sukkien tulleen.

Mikäli käytät useampia tilauslomakkeita, täytä em. kohdat kaikkiin lomakkeisiin.

Tarvittaessa saat useampia tuotekuvastoja. Tuotteet löytyvät myös osoitteesta [www.jar-x.fi/tuotteet](http://www.jar-x.fi/tuotteet)

Mikäli joku haluaa tilata tuotteet firman nimiin, muista pyytää osoitetiedot.

Tällöin lasku tulee tilaajalle erikseen, eikä se kartuta sinun kannustinbonustasi.

Kerää tilauksia.

Täytä huolella:

Tilaajan nimi, tuotenumero, kokonumero, värinumero, paria kpl, sekä hinta yhteensä -kohdat.

Älä kerää rahoja vielä tässä vaiheessa vaan vasta silloin, kun toimitat sukkia.

Palauta kaikki tilauslistan osat Viivi Autiolle tai ryhmäsi ohjaajalle viimeistään 7.3.2017.

Kun tuotteet ovat saapuneet, ne ovat noudettavissa Ruonalan hallilta ti/to urheiluharjoitusten aikaan tai erikseen sovittuna Kotkansaarelta.

Toimita tuotteet tilaajille ja kerää rahat. Rahat palautetaan Viivi Autiolle tai erikseen sovitusti rahat voi maksaa myös tilille.

**Rahojen viimeinen palautuspäivä on 28.3.2017.**

Myyntikannustinbonusten tilitys ahkerille sukkamyyjille huhtikuun aikana.

**Mukavaa myyntiä!**

Mikäli sinulla tulee jotain aiheeseen liittyvää kysyttävää, ota yhteyttä

Keräysvastaava

Viivi Autio

Anjalankatu 2-4 C, 48100 Kotka.

P. 0408377639

[viiviautio@gmail.com](mailto:viiviautio@gmail.com)